CELEX: 62011TA0456
Language: hr
Date: 2013-11-14 00:00:00
Title: Predmet T-456/11: Presuda Općeg suda od 14. studenog 2013. — ICdA e.a. protiv Komisije ( „REACH — Prijelazne mjere o ograničavanju proizvodnje, stavljanja na tržište i uporabe kadmija i njegovih spojeva — Prilog XVII. Uredbi (EZ) br. 1907/2006 — Ograničavanje uporabe kadmijevih pigmenata u plastičnim materijalima — Očita pogreška u ocjeni — Analiza rizika” )

21.12.2013   
            
            
               HR
            
            
               Službeni list Europske unije
            
            
               C 377/12
            
         Presuda Općeg suda od 14. studenog 2013. — ICdA e.a. protiv Komisije
   (Predmet T-456/11) (1)
   
   (REACH - Prijelazne mjere o ograničavanju proizvodnje, stavljanja na tržište i uporabe kadmija i njegovih spojeva - Prilog XVII. Uredbi (EZ) br. 1907/2006 - Ograničavanje uporabe kadmijevih pigmenata u plastičnim materijalima - Očita pogreška u ocjeni - Analiza rizika)
   2013/C 377/28
   Jezik postupka: engleski
   
      Stranke
   
   
      Tužitelji: International Cadmium Association (ICdA) (Bruxelles, Belgija); Rockwood Pigments (UK) Ltd (Stoke-on-Trent, Ujedinjena Kraljevina); i James M Brown Ltd (Stoke-on-Trent) (zastupnici: prvotno K. Van Maldegem i R. Cana, odvjetnici, zatim R. Cana)
   
      Tuženik: Europska komisija (zastupnici: prvotno P. Oliver i E. Manhaeve, agenti, uz asistenciju K. Sawyera, barristera, zatim P. Oliver i E. Manhaeve)
   
      Predmet
   
   Zahtjev za djelomično poništenje Uredbe Komisije (EU) br. 494/2011 od 20. svibnja 2011. o izmjeni Priloga XVII. (kadmij) Uredbi (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) (SL L 134. str. 2) (SL, posebno izdanje na hrvatskom jeziku, poglavlje 5., svezak 7., str. 276.), u dijelu u kojem ograničava uporabu kadmijevih pigmenata u plastičnim materijalima različitim od onih za koje je navedena uporaba bila ograničena prije donošenja Uredbe br. 494/11.
   
      Izreka
   
   
               1.
            
            
               Uredba Komisije (EU) br. 494/2011 od 20. svibnja 2011. o izmjeni Priloga XVII. (kadmij) Uredbi (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) se poništava u dijelu u kojem ograničava uporabu narančastog kadmijevog sulfoselenida (br. CAS 1256-57-4), crvenog kadmijevog sulfoselenida (br. CAS 58339-34-7) i kadmijevog cink sulfida (br. CAS 8048-07-5) u mješavinama i proizvodima proizvedenima od sintetskih organskih polimera različitim od onih za koje je navedena uporaba bila ograničena prije donošenja Uredbe br. 494/11.
            
         
               2.
            
            
               U preostalom dijelu tužba se odbija.
            
         
               3.
            
            
               Europska Komisija snosit će 90 % vlastitih troškova i 90 % troškova International Cadmium Association (ICdA), Rockwood Pigments (UK) Ltd i James M Brown Ltd.
            
         
               4.
            
            
               ICdA, Rockwood Pigments (UK) i James M Brown snosit će 10 % vlastitih troškova i 10 % troškova Komisije.
            
         
      (1)  SL C 298, 8.10.2011.